આ રમતમાં પાણી ભરેલો ઘડો માત્ર આંગળીઓથી પકડીને ચોક્કસ અંતર સુધી ચાલીને કે દોડીને પહોંચવાનું હોય છે. તો અન્ય રીતમાં પાણીના ઘડાને હથેળીમાં મૂકીને પણ નિશ્ચિત અંતરે પહોંચવાનું હોય છે. બંને પ્રકારની રમતમાં બીજા હાથનો સપોર્ટ લેવાનો હોતો નથી. શરૂઆતમાં સહેલી લાગતી આ રમત ખરેખર મુશ્કેલ છે. હથેળી ઉપર પાણીનો ઘડો રાખીને બીજા સ્થળે પહોંચવાની રમતમાં અંતર થોડું ઓછું હોય છે, જ્યારે આંગળીઓ દ્વારા પાણી ભરેલો ઘડો પકડીને નિશ્ચિત સ્થળે પહોંચાડવાની રમતમાં બંને સ્થળો વચ્ચેનું અંતર ઘણું વધારે હોય છે.